section_heading: Dizajn
paragraph_text: Skladište goriva može biti vodoravno ili okomito. Kod vodoravnog skladišta gorivo se može dodavati ručno, dok se kod okomitog komora za izgaranje puni pomoću gravitacije. Kako gorivo izgara u komori za izgaranje, povlači novi zrak, od dolje, u komoru za izgaranje pritom osiguravajući da sav dim bude povučen u dimnjak. Dimnjak može biti izoliran kako bi povećao temperaturu i poboljšao izgaranje. Prema studijama, to može povećati učinkovitost do 2%. Kod raketne grijalice, toplina se šalje do izmjenjivača topline kako bi se osiguralo učinkovito iskorištavanje dobivene topline. U svrhe kuhanja, peć je dizajnirana tako da drži posudu za kuhanje u kontaktu s vatrom duž najveće moguće površine. Pregrade vode vrući zrak i plamen po stranama posude. Ispušni plinovi izlaze kroz dimnjaka. Dizajn raketne peći omogućava joj da radi uz manje količine goriva u usporedbi s otvorenom vatrom te da koristi manji promjer drva. Neke raketne peći novijeg dizajna same se pune, koristeći gravitaciju za dodavanje goriva vatri.